CELEX: 32018R1923
Language: hu
Date: 2018-12-07 00:00:00
Title: A Bizottság (EU) 2018/1923 rendelete (2018. december 7.) a 360/2012/EU rendeletnek a rendelet alkalmazási időszaka tekintetében történő módosításáról (EGT-vonatkozású szöveg.)

10.12.2018   
               
               
                  HU
               
               
                  Az Európai Unió Hivatalos Lapja
               
               
                  L 313/2
               
            
         A BIZOTTSÁG (EU) 2018/1923 RENDELETE
         (2018. december 7.)
         a 360/2012/EU rendeletnek a rendelet alkalmazási időszaka tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unió működéséről szóló szerződés 107. és 108. cikkének a horizontális állami támogatások bizonyos fajtáira történő alkalmazásáról szóló, 2015. július 13-i (EU) 2015/1588 tanácsi rendeletre (1) és különösen annak 2. cikke (1) bekezdésére,
         az Állami Támogatások Tanácsadó Bizottságával folytatott konzultációt követően,
         mivel:
         
                     (1)
                  
                  
                     A 360/2012/EU bizottsági rendelet (2) értelmében, a vállalkozások számára általános gazdasági érdekű szolgáltatás nyújtásával kapcsolatosan juttatott, bizonyos küszöbérték alatti támogatás úgy tekintendő, hogy az nem felel meg a Szerződés 107. cikkének (1) bekezdésében meghatározott valamennyi kritériumnak, és ezért mentesül a Szerződés 108. cikkének (3) bekezdésében előírt bejelentési kötelezettség alól.
                  
               
                     (2)
                  
                  
                     A 360/2012/EU rendelet 2018. december 31-én hatályát veszti.
                  
               
                     (3)
                  
                  
                     A Bizottság számára a 360/2012/EU rendelet alkalmazása során szerzett tapasztalatai alapján úgy tűnik, hogy az ilyen kompenzációs intézkedések bejelentési kötelezettség alóli mentesítésére vonatkozó indokolok továbbra is érvényesek, továbbá nem változtak lényegesen azok a feltételek, amelyek alapján a 360/2012/EU rendelet hatálya és tartalma meghatározásra került. A rendelet jogbiztonságot biztosít és csökkenti az általános gazdasági érdekű szolgáltatásokat nyújtó vállalkozásoknak juttatott csekély összegű támogatási intézkedésekkel kapcsolatos adminisztratív terhet. A folyamatosság biztosítása és az érintett szolgáltatásokkal kapcsolatos megfelelési költségek emelkedésének elkerülése érdekében tehát ebben a szakaszban el kell kerülni a módosításokat.
                  
               
                     (4)
                  
                  
                     Ezért a 360/2012/EU rendelet alkalmazási időszakát két évvel meg kell hosszabbítani.
                  
               
                     (5)
                  
                  
                     A 360/2012/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 360/2012/EU rendelet 5. cikkében a „2018. december 31-ig” szövegrész helyébe a „2020. december 31-ig” szövegrész lép.
         
         
            2. cikk
            Ez a rendelet 2018. december 31-én lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 7-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 248., 2015.9.24., 1. o.
         
         
            (2)  A Bizottság 360/2012/EU rendelete (2012. április 25.) az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról (HL L 114., 2012.4.26., 8. o.).